title: Απόφαση του Συμβουλίου 2012/440/ΚΕΠΠΑ, της 25ης Ιουλίου 2012 , για τον διορισμό ειδικού εντεταλμένου της Ευρωπαϊκής Ένωσης για τα ανθρώπινα δικαιώματα

text:
               27.7.2012

               EL

               Επίσημη Εφημερίδα της Ευρωπαϊκής Ένωσης

               L 200/21

         ΑΠΌΦΑΣΗ ΤΟΥ ΣΥΜΒΟΥΛΊΟΥ 2012/440/ΚΕΠΠΑ
   της 25ης Ιουλίου 2012
   για τον διορισμό ειδικού εντεταλμένου της Ευρωπαϊκής Ένωσης για τα ανθρώπινα δικαιώματα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Η Ύπατη Εκπρόσωπος της Ευρωπαϊκής Ένωσης για τις εξωτερικές σχέσεις και την πολιτική ασφαλείας (YE) υπέβαλε στις 12 Δεκεμβρίου 2011, και εκ μέρους της Επιτροπής, κοινή ανακοίνωση προς το Ευρωπαϊκό Κοινοβούλιο και το Συμβούλιο με τίτλο «Ανθρώπινα δικαιώματα και δημοκρατία στην καρδιά της εξωτερικής δράσης της ΕΕ — προς μία αποτελεσματικότερη προσέγγιση».

               (2)

               Το Συμβούλιο ενέκρινε στις 25 Ιουνίου 2012 τη στρατηγική-πλαίσιο της ΕΕ για τα ανθρώπινα δικαιώματα και τη δημοκρατία και το σχέδιο δράσης της ΕΕ για τα ανθρώπινα δικαιώματα και τη δημοκρατία.

               (3)

               Θα πρέπει να διοριστεί ειδικός εντεταλμένος της Ευρωπαϊκής Ένωσης (ΕΕΕΕ) για τα ανθρώπινα δικαιώματα για να ενισχύσει την αποτελεσματικότητα και παρουσία της πολιτικής ανθρωπίνων δικαιωμάτων της ΕΕ και για να συμβάλει στην εφαρμογή των στόχων της, υποστηρικτικά και με την επιφύλαξη του ρόλου της ΥΕ δυνάμει της Συνθήκης κατά την εκπροσώπηση της Ένωσης σε θέματα σχετικά με την κοινή εξωτερική πολιτική και την πολιτική ασφαλείας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορισμός
   Ο κ. Σταύρος ΛΑΜΠΡΙΝΙΔΗΣ διορίζεται με την παρούσα απόφαση ΕΕΕΕ για τα ανθρώπινα δικαιώματα για το διάστημα μέχρι τις 30 Ιουνίου 2014. Η εντολή του ΕΕΕΕ μπορεί να τερματισθεί ενωρίτερα, εάν το Συμβούλιο το αποφασίσει, κατόπιν πρότασης της ΥΕ.
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους πολιτικούς στόχους της Ένωσης σχετικά με τα ανθρώπινα δικαιώματα όπως προβλέπεται στη Συνθήκη της Ευρωπαϊκής Ένωσης, στον Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και στη στρατηγική-πλαίσιο της ΕΕ για τα ανθρώπινα δικαιώματα και τη δημοκρατία και στο σχέδιο δράσης της ΕΕ για τα ανθρώπινα δικαιώματα και τη δημοκρατία:

               α)

               ενίσχυση της αποτελεσματικότητας και της παρουσίας της Ευρωπαϊκής Ένωσης για την προστασία και προαγωγή των ανθρωπίνων δικαιωμάτων, ιδίως με στενότερη συνεργασία της Ένωσης και πολιτικό διάλογο με τις τρίτες χώρες, τους αρμόδιους εταίρους, τις επιχειρήσεις, την κοινωνία των πολιτών και τους διεθνείς και περιφερειακούς οργανισμούς καθώς επίσης και με δράση στα σχετικά διεθνή φόρα·

               β)

               ενίσχυση της συνεισφοράς της Ευρωπαϊκής Ένωσης στην ενίσχυση της δημοκρατίας και εδραίωσης των θεσμών, του κράτους δικαίου, της χρηστής διακυβέρνησης, του σεβασμού των ανθρωπίνων δικαιωμάτων και των θεμελιωδών ελευθεριών παγκοσμίως·

               γ)

               βελτίωση της συνοχής της δράσης της ΕΕ για τα ανθρώπινα δικαιώματα και ενσωμάτωση των ανθρωπίνων δικαιωμάτων σε όλους τους τομείς της εξωτερικής δράσης της ΕΕ.

         Άρθρο 3
   Εντολή
   Για την επίτευξη των στόχων πολιτικής, η εντολή του ΕΕΕΕ συνίσταται στα ακόλουθα:

               α)

               να συμβάλει στην εφαρμογή της πολιτικής ανθρωπίνων δικαιωμάτων της ΕΕ, ιδίως δε της στρατηγικής-πλαίσιο της ΕΕ για τα ανθρώπινα δικαιώματα και τη δημοκρατία και του σχεδίου δράσης της ΕΕ για τα ανθρώπινα δικαιώματα και τη δημοκρατία, μεταξύ άλλων με εκπόνηση σχετικών συστάσεων·

               β)

               να συμβάλει στην εφαρμογή των κατευθυντήριων γραμμών της ΕΕ, των εργαλείων και σχεδίων δράσης για τα ανθρώπινα δικαιώματα και το διεθνές ανθρωπιστικό δίκαιο·

               γ)

               να ενισχύσει τον διάλογο με τις κυβερνήσεις των τρίτων χωρών και των διεθνών και περιφερειακών οργανισμών για τα ανθρώπινα δικαιώματα, καθώς και με τις οργανώσεις της κοινωνίας των πολιτών και άλλους σχετικούς φορείς, προκειμένου να εξασφαλιστεί η αποτελεσματικότητα και η παρουσία της πολιτικής της ΕΕ για τα ανθρώπινα δικαιώματα·

               δ)

               να βελτιώσει τη συνοχή και τη συνέπεια των πολιτικών και των δράσεων της Ένωσης σε θέματα προστασίας και προαγωγής των ανθρωπίνων δικαιωμάτων, συμβάλλοντας στην εκπόνηση των σχετικών πολιτικών της Ένωσης.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία της ΥΕ.
   2.   Η Επιτροπή Πολιτικής και Ασφάλειας (ΕΠΑ) διατηρεί προνομιακή σύνδεση με τον ΕΕΕΕ και εξακολουθεί να αποτελεί το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών της Υπάτης Εκπροσώπου της Ευρωπαϊκής Ένωσης για τις εξωτερικές σχέσεις και την πολιτική ασφαλείας.
   3.   Ο ΕΕΕΕ εργάζεται σε πλήρη συντονισμό με την Ευρωπαϊκή Υπηρεσία Εξωτερικής Δράσης και τα αρμόδια τμήματά της, προκειμένου να εξασφαλιστεί η συνοχή και συνέπεια των εργασιών τους σε θέματα ανθρωπίνων δικαιωμάτων.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, έως την 30ή Ιουνίου 2013, ανέρχεται σε 712 500 EUR.
   2.   Το ποσό δημοσιονομικής αναφοράς για την επόμενη περίοδο του ΕΕΕΕ για τα ανθρώπινα δικαιώματα αποφασίζεται από το Συμβούλιο.
   3.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   4.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των πλαισίων της εντολής του ΕΕΕΕ και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας. Η ομάδα διαθέτει την εμπειρογνωμοσύνη επί συγκεκριμένων πολιτικών θεμάτων, όπως απαιτείται από την εντολή. Ο ΕΕΕΕ ενημερώνει αμέσως το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ μπορούν να προτείνουν την απόσπαση προσωπικού που θα συνεργαστεί με τον ΕΕΕΕ. Οι μισθοί αυτού του αποσπασμένου προσωπικού καλύπτονται από το κράτος μέλος, το οικείο θεσμικό όργανο της Ένωσης ή την ΕΥΕΔ αντίστοιχα. Οι εμπειρογνώμονες που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στον ΕΕΕΕ. Το συμβασιούχο διεθνές προσωπικό θα πρέπει να έχει την ιθαγένεια ενός κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής του ΕΕΕΕ.
   Άρθρο 7
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και το προσωπικό της ομάδας του ΕΕΕΕ τηρούν τις αρχές ασφαλείας και τις στοιχειώδεις προδιαγραφές που θεσπίσθηκαν με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (1).
   Άρθρο 8
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή, ο ΕΥΕΔ και η Γενική Γραμματεία του Συμβουλίου εξασφαλίζουν στον ΕΕΕΕ την πρόσβαση σε κάθε σχετική πληροφορία.
   2.   Οι αντιπροσωπείες της Ένωσης και οι διπλωματικές αντιπροσωπείες των κρατών μελών παρέχουν, εφόσον χρειάζεται, υλικοτεχνική υποστήριξη προς τον ΕΕΕΕ.
   Άρθρο 9
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή και ανάλογα με την κατάσταση της ασφάλειας στην εκάστοτε χώρα, για την ασφάλεια του συνόλου του προσωπικού υπό την άμεση εξουσία του, κυρίως δε:

               α)

               καταρτίζοντας σχέδιο ασφάλειας για τη συγκεκριμένη αποστολή, με βάση οδηγίες του ΕΕΕΕ, παρέχοντας ειδικά μέτρα ασφάλειας της αποστολής από υλική, οργανωτική και διαδικαστική άποψη που διέπουν τη διαχείριση της ασφάλειας κινήσεων του προσωπικού προς την περιοχή αποστολής και εντός αυτής, και τη διαχείριση συμβάντων που αφορούν την ασφάλεια, και παρέχοντας σχέδιο έκτακτης ανάγκης και εκκένωσης της αποστολής·

               β)

               εξασφαλίζοντας ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο αποστολής·

               γ)

               μεριμνώντας ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επί τόπου, να έχουν λάβει την κατάλληλη κατάρτιση όσον αφορά την ασφάλεια προτού ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που ορίζονται για τον τόπο αποστολής από τον ΕΥΕΔ·

               δ)

               μεριμνώντας για την εφαρμογή όλων των εγκεκριμένων συστάσεων που διατυπώνονται στα πλαίσια των τακτικών αξιολογήσεων ασφάλειας και υποβάλλοντας γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των εκθέσεων προόδου και των εκθέσεων σχετικά με την εκτέλεση της εντολής στον ΥΕ, το Συμβούλιο και την Επιτροπή.

         Άρθρο 10
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στον ΥΕ και στην ΕΠΑ. Ο ΕΕΕΕ υποβάλλει επίσης έκθεση στις αρμόδιες ομάδες του Συμβουλίου, ιδίως δε στην ομάδα εργασίας για τα ανθρώπινα δικαιώματα, εάν χρειαστεί. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση του ΥΕ ή της ΕΠΑ, να υποβάλλει εκθέσεις στο Συμβούλιο Εξωτερικών Υποθέσεων. Σύμφωνα με το άρθρο 36 της ΣΕΕ, ο ΕΕΕΕ μπορεί να συμμετέχει στην ενημέρωση του Ευρωπαϊκού Κοινοβουλίου.
   Άρθρο 11
   Συντονισμός
   1.   Ο ΕΕΕΕ συμβάλλει στην ενότητα, στη συνοχή και στην αποτελεσματικότητα της δράσης της Ένωσης και μεριμνά ώστε να εξασφαλισθεί ότι όλα τα μέσα της Ένωσης και οι δράσεις των κρατών μελών χρησιμοποιούνται συνεκτικά, προς επίτευξη των στόχων της ενωσιακής πολιτικής. Ο ΕΕΕΕ συντονίζεται με τα κράτη μέλη και με την Επιτροπή, καθώς και με τους άλλους ειδικούς εντεταλμένους της Ευρωπαϊκής Ένωσης, όπου δει. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Στην περιοχή της αποστολής, διατηρείται στενή επαφή με τους αρχηγούς των αντιπροσωπειών της Ένωσης, τους αρχηγούς αποστολής των κρατών μελών, καθώς και με τους αρχηγούς/διοικητές των αποστολών και επιχειρήσεων κοινής εξωτερικής πολιτικής και πολιτικής ασφαλείας και με άλλους ειδικούς εντεταλμένους της Ευρωπαϊκής Ένωσης, όπου δει, οι οποίοι καταβάλλουν κάθε προσπάθεια προκειμένου να επικουρούν τον ΕΕΕΕ στην εκτέλεση της εντολής.
   3.   Ο ΕΕΕΕ έρχεται επίσης σε επαφή και επιδιώκει συμπληρωματικότητα και συνέργεια με άλλους διεθνείς και περιφερειακούς παράγοντες και σε επιτελικό επίπεδο και επί τόπου. Ο ΕΕΕΕ επιδιώκει τακτικές επαφές με τις οργανώσεις της κοινωνίας των πολιτών και στα επιτελεία και επί τόπου.
   Άρθρο 12
   Επανεξέταση
   Η εφαρμογή της παρούσας απόφασης και η συνοχή της με άλλες συμβολές της Ένωσης στον τομέα αυτόν υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, στο Συμβούλιο και στην Επιτροπή έκθεση προόδου ανά εξάμηνο και συγκεφαλαιωτική έκθεση για την εκτέλεση κατά το πέρας της εντολής.
   Άρθρο 13
   Έναρξη ισχύος
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 25 Ιουλίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 141 της 27.5.2011, σ. 17.


title: Απόφαση (ΕΕ) 2017/1698 του Ευρωπαϊκού Κοινοβουλίου, της 27ης Απριλίου 2017, σχετικά με το κλείσιμο των λογαριασμών της Ευρωπαϊκής Αρχής Κινητών Αξιών και Αγορών για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/283

         ΑΠΌΦΑΣΗ (ΕΕ) 2017/1698 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με το κλείσιμο των λογαριασμών της Ευρωπαϊκής Αρχής Κινητών Αξιών και Αγορών για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής Κινητών Αξιών και Αγορών για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αρχής Κινητών Αξιών και Αγορών για το οικονομικό έτος 2015, που συνοδεύεται από την απάντηση της Αρχής (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στην Αρχή όσον αφορά την εκτέλεση του προϋπολογισμού για το οικονομικό έτος 2015 (05873/2017 — C8-0074/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ της Επιτροπής (4), και ιδίως το άρθρο 64,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 108,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Οικονομικής και Νομισματικής Πολιτικής (A8-0124/2017),

               1.

               εγκρίνει το κλείσιμο των λογαριασμών της Ευρωπαϊκής Αρχής Κινητών Αξιών και Αγορών για το οικονομικό έτος 2015·

               2.

               αναθέτει στον πρόεδρό του να διαβιβάσει την παρούσα απόφαση στην εκτελεστική διευθύντρια της Ευρωπαϊκής Αρχής Κινητών Αξιών και Αγορών, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 449 της 1.12.2016, σ. 162.

      (2)  Βλ. υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 331 της 15.12.2010, σ. 84.

      (5)  ΕΕ L 328 της 7.12.2013, σ. 42.


Avis juridique important

|

31993D0724(01)

ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Ιουλίου 1993 για το διορισμό ενός τακτικού και ενός αναπληρωματικού μέλους της Συμβουλευτικής Επιτροπής για την εκπαίδευση των φαρμακοποιών

Επίσημη Εφημερίδα αριθ. C 200 της 24/07/1993 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Ιουλίου 1993 για το διορισμό ενός τακτικού και ενός αναπληρωματικού μέλους της Συμβουλευτικής Επιτροπής για την εκπαίδευση των φαρμακοποιών(93/C 200/01)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη την απόφαση 85/434/ΕΟΚ του Συμβουλίου της 16ης Σεπτεμβρίου 1985 για τη σύσταση συμβουλευτικής επιτροπής για τη φαρμακευτική εκπαίδευση (1), και ιδίως τα άρθρα 3 και 4,Εκτιμώντας:ότι, με την απόφαση της 30ής Ιουνίου 1992 (2), το Συμβουλίου διόρισε την κυρία Μαρία ΚΑΝΕΛΛΟΠΟΥΛΟΥ, τακτικό μέλος και τον κ. Κωνσταντίνο ΚΟΥΚΟΥΡΑ, αναπληρωματικό μέλος, για την περίοδο που λήγει στις 29 Ιουνίου 1995 7ότι η ελληνική κυβέρνηση όρισε τον κ. Κωνσταντίνο ΚΟΥΚΟΥΡΑ τακτικό μέλος, σε αντικατάσταση της κυρίας Μαρίας ΚΑΝΕΛΛΟΠΟΥΛΟΥ και την κυρία Γεωργία ΜΕΛΙΣΣΑΡΑΤΟΥ, αναπληρωματικό μέλος, σε αντικατάσταση του κ. Κωνσταντίνου ΚΟΥΚΟΥΡΑ,ΑΠΟΦΑΣΙΖΕΙ:Άρθρο 1Ο κ. Κωνσταντίνος ΚΟΥΚΟΥΡΑΣ διορίζεται τακτικό μέλος της συμβουλευτικής επιτροπής για τη φαρμακευτική εκπαίδευση, σε αντικατάσταση της κυρίας Μαρίας ΚΑΝΕΛΛΟΠΟΥΛΟΥ και για το υπόλοιπο της θητείας της, δηλαδή έως τις 29 Ιουνίου 1995.Άρθρο 2Η κυρία Γεωργία ΜΕΛΙΣΣΑΡΑΤΟΥ διορίζεται αναπληρωματικό μέλος της συμβουλευτικής επιτροπής για τη φαρμακευτική εκπαίδευση, σε αντικατάσταση του κ. Κωνσταντίνου ΚΟΥΚΟΥΡΑ και για το υπόλοιπο της θητείας του, δηλαδή έως τις 29 Ιουνίου 1995.Βρυξέλλες, 12 Ιουλίου 1993.Για το ΣυμβούλιοΟ πρόεδροςPh. MAYSTADT (1) ΕΕ αριθ. L 253 της 24. 9. 1985, σ. 43.(2) ΕΕ αριθ. C 208 της 15. 8. 1992, σ. 2.


Avis juridique important

|

31991D0317

91/317/ΕΟΚ: Απόφαση του Συμβουλίου και των Υπουργών Υγείας των κρατών μελών που συνήλθαν στα πλαίσια του Συμβουλίου της 4ης Ιουνίου 1991 για την έγκριση σχεδίου δράσης 1991-1993 στα πλαίσια του προγράμματος «Η Ευρώπη κατά του AIDS»

Επίσημη Εφημερίδα αριθ. L 175 της 04/07/1991 σ. 0026 - 0029

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΥΓΕΙΑΣ ΤΩΝ ΚΡΑΤΩΝ ΜΕΛΩΝ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 4ης Ιουνίου 1991  για την έγκριση σχεδίου δράσης 1991-1993 στα πλαίσια του προγράμματος "Η Ευρώπη κατά του AIDS"  ( 91/317/ΕΟΚ ) ΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΥΠΟΥΡΓΟΙ ΥΓΕΙΑΣ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πρόταση της Επιτροπής,  τη γνώμη του Ευρωπαϊκού Κοινοβουλίου ( 1 ),  τη γνώμη της Οικονομικής και Κοινωνικής Επιτροπής ( 2 ),  Εκτιμώντας :  ότι η αύξηση των κρουσμάτων του AIDS προξενεί στα κράτη μέλη και την Κοινότητα ιδιαίτερη ανησυχία που εκδηλώθηκε δια των διαφόρων μέσων και κοινοτικών κειμένων τα οποία εξεδόθησαν, εν προκειμένω, με στόχο την καταπολέμησή του - ότι, ειδικότερα, στο  ψήφισμά τους της 22ας Δεκεμβρίου 1989 σχετικά με τον αγώνα κατά του AIDS ( 3 ), το Συμβούλιο και οι Υπουργοί Υγείας, που συνήλθαν στα πλαίσια του Συμβουλίου, κάλεσαν την Επιτροπή να αναπτύξει τις ανταλλαγές πληροφοριών και πείρας, καθορίζοντας, κατά  προτεραιότητα, τις λεπτομέρειες και το περιεχόμενο ενός σχεδίου δράσης το οποίο θα ενσωματώνει τις κατάλληλες ενέργειες πρόληψης και ελέγχου του AIDS -  ότι το παρόν σχέδιο δράσης για το πρόγραμμα "Η Ευρώπη κατά του AIDS" ανταποκρίνεται στις ήδη εγκριθείσες κατευθύνσεις - ότι περιλαμβάνει επίσης άλλα μέτρα, με σκοπό την εξάλειψη του AIDS -  ότι, υπό την επιφύλαξη των αρμοδιοτήτων των κρατών μελών στον τομέα αυτόν, η προώθηση της συνεργασίας και του συντονισμού των εθνικών δραστηριοτήτων, καθώς και η αξιολόγησή τους σε κοινοτικό επίπεδο και η τόνωση κοινοτικών δραστηριοτήτων ενισχύουν ακόμη  περισσότερο τον αγώνα για την καταπολέμηση του AIDS -  ότι επιβάλλεται να καταρτιστεί σχέδιο δράσης τριετούς διάρκειας -  ότι είναι ανάγκη να υπολογιστούν οι κοινοτικοί δημοσιονομικοί πόροι που απαιτούνται για την εκτέλεση του παρόντος σχεδίου δράσης και ότι το σχετικό κονδύλιο πρέπει να εγγραφεί στα πλαίσια των δημοσιονομικών προοπτικών που καθορίζονται από τις  διοργανικές συμφωνίες,  ΑΠΟΦΑΣΙΖΟΥΝ :  Άρθρο 1  1 . Η Επιτροπή εφαρμόζει το σχέδιο δράσης 1991-1993, που περιλαμβάνεται στο παράρτημα, σε στενή συνεργασία με τις αρμόδιες αρχές των κρατών μελών .  Προς το σκοπό αυτό, επικουρείται από συμβουλευτική επιτροπή η οποία αποτελείται από αντιπροσώπους των κρατών μελών και προεδρεύεται από τον αντιπρόσωπο της Επιτροπής .  Έργο της συμβουλευτικής επιτροπής είναι:  - να εξετάζει τις δράσεις και τα μέτρα που συνεπάγονται συγχρηματοδότηση από δημόσια ταμεία,  - να εξασφαλίζει το συντονισμό, σε εθνικό επίπεδο, των προγραμμάτων που χρηματοδοτούνται εν μέρει από τους μη κυβερνητικούς οργανισμούς .  Ο αντιπρόσωπος της Επιτροπής υποβάλλει στη συμβουλευτική επιτροπή σχέδιο των ληπτέων μέτρων . Η συμβουλευτική επιτροπή διατυπώνει τη γνώμη της για το σχέδιο αυτό εντός προθεσμίας την οποία μπορεί να ορίζει ο πρόεδρος ανάλογα με το επείγον του θέματος,  προβαίνοντας, κατά περίπτωση, σε ψηφοφορία .  Η γνώμη καταχωρείται στα πρακτικά - εξάλλου, κάθε κράτος μέλος μπορεί να ζητήσει να περιληφθεί η θέση του στα ίδια πρακτικά .  Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής, την οποία και ενημερώνει για τον τρόπο κατά τον οποίο έλαβε υπόψη τη γνώμη της .  2 . Κατά την εφαρμογή του σχεδίου δράσης, η Επιτροπή λαμβάνει υπόψη της τα σχέδια που χρηματοδοτούνται στα πλαίσια του ερευνητικού προγράμματός της στον τομέα της βιοϊατρικής και της υγείας, καθώς και τα αποτελέσματά τους, τα οποία και ενσωματώνει στις  ενέργειες του σχεδίου δράσης στις οποίες αντιστοιχούν, φροντίζοντας να υπάρχει μεταξύ τους συμπληρωματικότητα και συνεργία .  3 . Η Επιτροπή συνεργάζεται με τους διεθνείς οργανισμούς οι οποίοι αναπτύσσουν δραστηριότητα στον τομέα αυτό, όπως η Παγκόσμια Οργάνωση Υγείας ( ΠΟΥ ) και το Συμβούλιο της Ευρώπης .  4 . Η Επιτροπή δημοσιεύει τακτικά τεχνικές πληροφορίες σχετικά με την πρόοδο του σχεδίου δράσης .  Άρθρο 2  1 . Οι ετήσιες πιστώσεις οι οποίες διατίθενται για τις ενέργειες του προγράμματος καθορίζονται στα πλαίσια της διαδικασίας του προϋπολογισμού .  2 . Το ποσό της κοινοτικής συμμετοχής που κρίνεται αναγκαίο για την υλοποίηση των ενεργειών οι οποίες αναφέρονται στην παρούσα απόφαση ανέρχεται, για την περίοδο 1991 έως 1992, σε έξι εκατομμύρια Ecu .  Άρθρο 3  1 . Η Επιτροπή, σε συνεργασία με τη συμβουλευτική επιτροπή που αναφέρεται στο άρθρο 1 παράγραφος 1, αξιολογεί συνεχώς τις αναλαμβανόμενες ενέργειες και τις καθοριζόμενες προτεραιότητες .  2 . Το Συμβούλιο και οι Υπουργοί Υγείας των κρατών μελών, που συνέρχονται στα πλαίσια του Συμβουλίου, αξιολογούν την αποτελεσματικότητα των αναλαμβανομένων ενεργειών .  Προς το σκοπό αυτό, η Επιτροπή υποβάλλει έκθεση στο Συμβούλιο κατά τη διάρκεια του δευτέρου εξαμήνου του 1992 . Η έκθεση αυτή διαβιβάζεται επίσης στο Ευρωπαϊκό Κοινοβούλιο . Λουξεμβούργο, 4 Ιουνίου 1991 . Ο Πρόεδρος  J . LAHURE  ( 1 ) ΕΕ αριθ . C 158 της 17 . 6 . 1991 . ( 2 ) Γνώμη που διατυπώθηκε στις 29 Μαΐου 1991 ( δεν έχει ακόμα δημοσιευθεί στην Επίσημη Εφημερίδα ). ( 3 ) ΕΕ αριθ . C 10 της 16 . 1 . 1991, σ . 3 .    ΠΑΡΑΡΤΗΜΑ  ΣΧΕΔΙΟ ΔΡΑΣΗΣ 1991-1993   ΔΡΑΣΗ 1 :  Αξιολόγηση των γνώσεων, των αντιδράσεων και της συμπεριφοράς του ευρέος κοινού και των ομάδων-στόχων :   - Εξέταση των αποτελεσμάτων των ερευνών που διεξήχθησαν στα κράτη μέλη και σε κοινοτικό επίπεδο σχετικά με τις γνώσεις, τις  αντιδράσεις και τη συμπεριφορά, την αξιολόγηση και τη διάδοση των αποτελεσμάτων.   - Εξέταση, σε τακτά χρονικά διαστήματα, των ερευνών που πρέπει να συνεχισθούν σε κοινοτικό επίπεδο σε αυτόν τον τομέα, ιδίως στα πλαίσια του Ευρωβαρόμετρου .  ΔΡΑΣΗ 2 :   Ενημέρωση και ευαισθητοποίηση του κοινού και ορισμένων ομάδων στόχων :   - Μελέτες σχετικά με τις ενημερωτικές εκστρατείες που απευθύνονται στο ευρύ κοινό και στους πληθυσμούς-στόχους και σχετικά με τις δράσεις που αποσκοπούν να επηρεάσουν τη  συμπεριφορά, οι οποίες πραγματοποιήθηκαν στα κράτη μέλη, και διάδοση των αποτελεσμάτων - τόνωση των ανταλλαγών που επιτρέπουν την αντιπαραβολή της πείρας που έχει αποκτηθεί στα κράτη μέλη .   - Μελέτες σκοπιμότητας :   - για συντονισμένη κοινοτική δράση  ευαισθητοποίησης του ευρέος κοινού και ορισμένων ομάδων-στόχων, συμπληρωματική των εκστρατειών, που διεξάγονται στα κράτη μέλη - ενδεχομένως, επεξεργασία προτάσεων για την ανάληψη δράσεων .   - για την επεξεργασία ευρωπαϊκού κώδικα, ο οποίος θα έχει  συνταχθεί σε εκλαϊκευμένη γλώσσα και στον οποίο θα τονίζεται ιδίως η ανάγκη αποφυγής διακρίσεων σε βάρος των ατόμων που έχουν προσβληθεί από τον ιό VIH .  ΔΡΑΣΗ 3 :  Αγωγή των νέων σε θέματα υγείας :   - Ανάπτυξη των ανταλλαγών πληροφοριών για τις δράσεις  αγωγής σε θέματα υγείας, που πραγματοποιούνται στα σχολεία και στα διάφορα κέντρα κατάρτισης και μαθητείας - τόνωση των ανταλλαγών επαγγελματιών και παιδαγωγικού υλικού και συνεργασία μέσω της οργανώσεως ειδικών σεμιναρίων, που προορίζονται ιδιαίτερα για  τους εκπαιδευτές των εκπαιδευτικών λειτουργών και προσανατολίζονται στη διάδοση νέων μεθόδων .   - Ανταλλαγή εμπειριών και προώθηση προτύπων δράσεων για την ευαισθητοποίηση των νέων που δεν πηγαίνουν σχολείο στην πρόληψη μολύνσεως από τον ιό VIH .  ΔΡΑΣΗ  4 :  Πρόληψη μετάδοσης του ιού VIH :   - Προώθηση της αυτάρκειας της Κοινότητας σε αίμα μέσω της εθελοντικής και δωρεάν αιμοδοσίας, με ταυτόχρονη συνέχιση των προσπαθειών που καταβάλλονται για να εξασφαλισθεί η ασφάλεια στις μεταγγίσεις .   - Θέσπιση  κοινοτικών μέτρων που αποσκοπούν στη διατήρηση ή/και βελτίωση της ποιότητας των προφυλακτικών - ανταλλαγή πληροφοριών σχετικά με την προώθηση των προφυλακτικών στο ευρύ κοινό και στις ομάδες-στόχους .   - Αξιολόγηση των μέτρων που εφαρμόζουν τα κράτη μέλη  όσον αφορά τη διάθεση ασφαλούς υλικού ενέσεων - η αξιολόγηση αυτή αφορά και τους νέους τύπους συρίγγων και βελόνων μιας χρήσεως .   - Ανταλλαγή πληροφοριών για τις νέες προσεγγίσεις στον τομέα της πρόληψης της μετάδοσης του ιού VIH σε ορισμένες  ομάδες-στόχους και, ενδεχομένως, προώθηση προτύπων δράσεων .  ΔΡΑΣΗ 5 :  Κοινωνική, ψυχολογική και υγειονομική αρωγή :   - Ανταλλαγή εμπειριών, αξιολόγηση και, ενδεχομένως, προώθηση των "τηλεφωνικών γραμμών αρωγής" που τηρούν το απόρρητο των τηλεφωνημάτων,  συμπεριλαμβανομένης της προώθησης των κατάλληλων μέσων ενημέρωσης του κοινού σχετικά με την ύπαρξή τους .   - Προώθηση των κατάλληλων μέσων ενημέρωσης των προσώπων που έχουν μολυνθεί από τον ιό VIH για τις διάφορες υπάρχουσες μορφές κοινωνικής,  ψυχολογικής και ιατρικής αρωγής, όπου συμπεριλαμβάνονται και οι διάφοροι τρόποι περίθαλψης, η αυτοπαρακολούθηση, η περίθαλψη κατ' οίκον, τα κέντρα στέγασης ή άλλοι χώροι υποδοχής .   - Προώθηση των κατάλληλων μέσων ενημέρωσης των εργαζομένων στον τομέα  της υγείας και πρακτική ανταλλαγή εμπειριών για τις διάφορες υπάρχουσες μορφές κοινωνικής, ψυχολογικής και υγειονομικής αρωγής .  ΔΡΑΣΗ 6 :  Εκτίμηση του κόστους που συνεπάγεται η μόλυνση από τον ιό VIH :   - Εξέταση των παραμέτρων, βάσει των οποίων τα  κράτη μέλη καθορίζουν το υγειονομικό και κοινωνικό κόστος που προκύπτει από την μόλυνση από τον ιό VIH - μελέτη σκοπιμότητας για την ανάπτυξη κοινών προσεγγίσεων στον τομέα αυτόν .   - Εκτίμηση των υφισταμένων προτύπων για την πρόβλεψη του κόστους που  συνεπάγεται η μόλυνση από τον ιό VIH, για τον προγραμματισμό των κοινωνικοϋγειονομικών υπηρεσιών και την πρόσβαση σε θεραπεία σε πρώιμο στάδιο της ασθενείας - μελέτη σκοπιμότητας κοινών προσεγγίσεων .  ΔΡΑΣΗ 7 :  Συλλογή στοιχείων που αφορούν τον ιό  VIH/AIDS :   - Κατάλληλη υποστήριξη των συστημάτων επιδημιολογικού ελέγχου των κρατών μελών για τη βελτίωση της ποιότητας των στοιχείων σε κοινοτικό επίπεδο .   - Υποστήριξη του "Ευρωπαϊκού Κέντρου Επιδημιολογικού Ελέγχου του AIDS" ( κέντρο συνεργαζόμενο  με την ΠΟΥ στο Παρίσι ) για να συνεχιστεί η εξασφάλιση αξιόπιστης τράπεζας στοιχείων, στα οποία να υπάρχει ευρεία πρόσβαση σε κοινοτικό επίπεδο καθώς και η διάδοση επιδημιολογικών στοιχείων και αξιόπιστων αναλύσεων .   - Μελέτη σκοπιμότητας για τις κοινές  ή/και συγκρίσιμες μεθόδους σχετικά με τη συλλογή στοιχείων που αφορούν τη μόλυνση από τον ιό VIH, λαμβάνοντας υπόψη τον απόρρητο χαρακτήρα των ατομικών στοιχείων και την κατάλληλη ενημέρωση των προσώπων .  ΔΡΑΣΗ 8 :  Προώθηση του ανθρωπίνου δυναμικού :   -  Μελέτη της εκπαίδευσης και της επιμόρφωσης του προσωπικού που εργάζεται στον τομέα της δημόσιας υγείας και του προσωπικού που ασχολείται με την υγειονομική φροντίδα και την κοινωνική και ψυχολογική αρωγή των προσώπων που έχουν προσβληθεί από τον ιό VIH  και του περιβάλλοντός τους και ανταλλαγή εμπειριών .   - Εκπόνηση προγράμματος ανταλλαγών για τους εργαζομένους στον τομέα αυτόν .   - Ανταλλαγή πληροφοριών και προώθηση του κατάλληλου παιδαγωγικού εξοπλισμού και διδακτικού υλικού για την επιτάχυνση της  εκπαίδευσης και της διαρκούς επιμόρφωσης των εργαζομένων στον τομέα αυτόν .  ΔΡΑΣΗ 9 :  Μέτρα για την αποφυγή διακρίσεων έναντι των προσώπων που έχουν προσβληθεί από τον ιό του AIDS και των προσώπων του περιβάλλοντός τους :   - Ανάλυση, σε τακτά χρονικά  διαστήματα, σε κοινοτικό επίπεδο, σε συνεργασία με τα κράτη μέλη, των καταστάσεων που θα μπορούσαν να συνεπάγονται διακρίσεις .   - Ανταλλαγή πληροφοριών για τα μέτρα που λαμβάνουν τα κράτη μέλη για την αποφυγή διακρίσεων .   - Ενδεχομένως, πρόταση  καταλλήλων μέτρων σε κοινοτικό επίπεδο .  ΔΡΑΣΗ 10 :  Έρευνα και διεθνής συνεργασία :   - Συμμετοχή στην κοινοτική δράση στα πλαίσια του τρίτου ερευνητικού προγράμματος-πλαισίου και στον τομέα της διεθνούς συνεργασίας .